wickkiey/tamil-wikipedia-chunked huggingface dataset:
# பெய்ஜிங் வெளிநாட்டு ஆய்வுப் பல்கலைக்கழகம்

## கல்வி நிறுவனங்களும் துறைகளும்

### கல்வி நிறுவனங்கள்

- சட்டப் பள்ளி
- ஆசிய ஆய்வுகள், ஆப்பிரிக்க ஆய்வுகள்
- கொரிய ஆய்வுத் துறை
- தென்கிழக்காசிய ஆய்வுத் துறை
- கம்போடியா ஆய்வுகள்
- லாவோ ஆய்வுகள்
- மலாய் ஆய்வுகள்
- இந்தோனேசிய ஆய்வுகள்
- வியட்நாமிய ஆய்வுகள்
- பர்மிய ஆய்வுகள்
- தாய் ஆய்வுகள்
- பிலிப்பீன்ஸ் ஆய்வுகள்
- மத்திய கிழக்கு ஆய்வுகளும் ஆப்பிரிக்க ஆய்வுகளும் துறை
- சுவாகிலி மொழி
- ஹவுசா மொழி
- துருக்கிய ஆய்வுகள்
- எபிரேய ஆய்வுகள்
- பாரசீக ஆய்வுகள்
- இந்தியவியல் துறை
- சிங்களம்
- இந்தி
- உருது
- சீனவியல் துறை
- சீன மொழித் துறை
- சீன மொழியை வெளிநாட்டு மொழியாய் கற்பிக்கும் துறை
- ஆங்கிலம், பன்னாட்டு ஆய்வுப் பள்ளி
- ஆங்கில மொழி ஆய்வுகள்
- பன்னாட்டு ஊடகம், தொடர்பாடல் துறை
- மொழிபெயர்ப்புத் துறை
- ஐரிய ஆய்வுகள்
- ஐரோப்பிய மொழிகள், பண்பாட்டுப் பள்ளி
- கிழக்கு ஐரோப்பா, தெற்கு ஐரோப்பா ஆய்வுகள்
- அல்பானிய ஆய்வுகள்
- பல்கேரிய ஆய்வுகள்
- செக் ஆய்வுகள்
- சுலோவாக்கிய ஆய்வுகள்
- உருமானிய மொழி ஆய்வுகள்
- அங்கேரிய ஆய்வுகள்
- இத்தாலிய ஆய்வுகள்
- இலத்தீன்
- மால்டிய ஆய்வுகள்
- போலிய ஆய்வுகள்
- செர்பிய ஆய்வுகள்
- குரோசிய ஆய்வுகள்
- சுலோவேனிய ஆய்வுகள்
- கிரேக்க ஆய்வுகள்
- வடக்கு ஐரோப்பா ஆய்வுத் துறை
- டேனிய மொழி ஆய்வுகள்
- டச்சு பண்பாட்டுத் துறை
- எஸ்தோனிய ஆய்வுகள்
- ஃபின்னிய ஆய்வுகள்
- ஐஸ்லாந்திய ஆய்வுகள்
- லத்துவிய ஆய்வுகள்
- லித்துவேனிய ஆய்வுகள்
- நார்வேஜிய ஆய்வுகள்
- பன்னாட்டு வணிகக் கல்விப் பள்ளி
- கணக்கியல் துறை
- வணிக நிர்வாகத் துறை
- இலத்திரனியல் வர்த்தகம், தகவல் நிர்வாகத் துறை
- நிதியியல் துறை
- பன்னாட்டுப் பொருளாதாரத் துறை
- பன்னாட்டு உறவுகள், பண்ணுறவாண்மை பள்ளி
- பண்ணுறவாண்மை துறை
- பன்னாட்டு உறவுகள் துறை
- ரசிய ஆய்வுப் பள்ளி
- ரசிய ஆய்வுகள்
- உக்குரேனிய ஆய்வுகள்
- மொழிபெயர்ப்பு பள்ளி
- சீன ஆய்வுக்கான பன்னாட்டு கல்வி நிறுவனம்
# பெய்ஜிங் வெளிநாட்டு ஆய்வுப் பல்கலைக்கழகம்

## கற்பிக்கப்படும் மொழிகள்

- ஆங்கிலம்
- ரசிய மொழி
- பிரான்சிய மொழி
- ஜெர்மானிய மொழி
- ஜப்பானிய மொழி
- எஸ்பானிய மொழி
- போர்த்துக்கேய மொழி
- அரேபிய மொழி
- இத்தாலிய மொழி
- சுவீடிய மொழி
- கம்போடிய மொழி
- வியட்நாமிய மொழி
- லாவோ
- பர்மிய மொழி
- தாய்
- இந்தோனேசிய மொழி
- மலாய் மொழி
- சிங்களம்
- துருக்கிய மொழி
- கொரிய மொழி
- சுவாகிலி
- ஹவுசா
- போலிய மொழி
- செக் மொழி
- ஹங்கேரிய மொழி
- ரோமானிய மொழி
- பல்கேரிய மொழி
- சுலோவாக்
- செர்பிய மொழி
- குரோசிய மொழி
- அல்பானிய மொழி
- ஃபின்னிய மொழி
- உக்ரேனிய மொழி
- டச்சு மொழி
- நார்வேஜிய மொழி
- டானிய மொழி
- ஐஸ்லாந்திய மொழி
- கிரேக்க மொழி
- எபிரேய மொழி
- பாரசீகம்
- இந்தி
- உருது
- பிலிப்பினோ
- சுலோவேனிய மொழி
- எஸ்தோனிய மொழி
- லத்துவிய மொழி
- லித்துவேனிய மொழி
- ஐரிய கேலிக் மொழி
- வங்காள மொழி
- கசக் மொழி
- உஸ்பெக் மொழி
- சூலு
- லத்தீன்
- கிர்கிஸ்
- பஷ்தூ
- அம்ஹாரிய மொழி
- சமஸ்கிருதம்
- பாளி
- சோமாலி
- நேபாளி
- தமிழ்
- துருக்கிய மொழி
- காட்டலானிய மொழி
- யொருபா
- மங்கோலிய மொழி
- ஆர்மீனிய மொழி
- மடகாஸ்கரிய மொழி
- ஜியார்ஜிய மொழி
- அசர்பைஜானிய மொழி
- மாசிடோனிய மொழி
- தஜிக்
- இத்ஸ்வானா
- இசிந்துபேலே
- கோமோரிய மொழி
- கிரியோல்
- திர்கின்யா
- பெலாருசிய மொழி
- மாவோரி மொழி
- தோங்கா
- சமோவிய மொழி
- குருதிய மொழி
- சீன மொழி
# பின்ஸ்பரி பூங்காத் தாக்குதல், 2017

**பின்ஸ்பரி பூங்காத் தாக்குதல்** (*Finsbury Park attack*) அல்லது **பின்ஸ்பரி பூங்கா மசூதித் தாக்குதல்** (*Finsbury Park mosque attack*) என்பது 19 சூன் 2017 அன்று நடத்தப்பட்ட தாக்குதல் ஆகும். இலண்டன் நகரில் *பின்ஸ்பரி பூங்கா* பகுதியில் வாகனத்தை பாதசாரிகள் மீது மோதச் செய்து நடத்தப்பட்ட தாக்குதல் ஆகும். இந்நிகழ்வில் 11 பேர் காயமடைந்தனர் ஒருவர் கொல்லப்பட்டார். இத்தாக்குதலானது *மோசமான தீவிரவாதத் தாக்குதல்* என இலண்டன் மேயர் தெரிவித்தார். ரமலான் மாதத்தின் தொழுகை முடித்து வந்து கொண்டிருந்த இஸ்லாமியர்களைக் குறிவைத்து இத்தாக்குதல் நடத்தப்பட்டது. இத்தாக்குதலில் தொடர்புடையவர் என சந்தேகிக்கும் நபர் ஒருவரை காவல் துறையினர் கைது செய்துள்ளனர். இத்தாக்குதலுக்கான காரணம் பற்றி விசாரணை நடந்து வருகிறது. சமூக மனித உரிமைகள் அமைப்புகள் ஐக்கிய ராச்சியம் இஸ்லாமிய மயமாவதன் விளைவாகவே இம்மாதிரியான தாக்குதல்கள் நடைபெறுகின்றன எனக் கருத்து தெரிவித்துள்ளன.
# வீ. தமிழ்மணி

**வீ. தமிழ்மணி** (*V. Tamilmani*) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் திராவிட முன்னேற்றக் கழகம் (திமுக) கட்சி சார்பாக, செங்கல்பட்டு சட்டமன்றத் தொகுதியில் 1989 சட்டமன்றத் தேர்தலிலும்,. 1996 சட்டமன்றத் தேர்தலிலும் போட்டியிட்டு வெற்றிபெற்றார்.
# டி. முருகேசன்

**டி. முருகேசன்** (*D. Murugesan*) ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் தேசிய முற்போக்கு திராவிட கழகம்(தேமுதிக) கட்சி சார்பாக செங்கல்பட்டு சட்டமன்றத் தொகுதியில் 2011 சட்டமன்றத் தேர்தலில் போட்டியிட்டு வெற்றிபெற்று தமிழ்நாட்டின் 14-வது சட்டமன்றத்தின் உறுப்பினர் ஆனார்.  
தமிழ்நாடு சட்டமன்றத் தேர்தல், 2016 இல் இத்தொகுதியை எம். வரலட்சுமி என்பவர் கைப்பற்றினார்.
# வி. கே. ராமசாமி முதலியார்

**வி. கே. ராமசாமி முதலியார்** *(V. K. Ramaswami Mudaliar)* ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் இந்திய தேசிய காங்கிரசு கட்சி சார்பாக, உத்திரமேரூர் சட்டமன்றத் தொகுதியிலிருந்து, 1952 ஆம் ஆண்டின் சென்னை மாநில சட்டமன்றத் தேர்தலிலும் பின்னர் 1957 ஆம் ஆண்டில் நடைபெற்ற தேர்தலில் சுயேட்சையாகவும் போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார்..  
இவர் பி. பி. வாடியாவுடன் இணைந்து மெட்ராசு தொழிலாளர் சங்கத்தைத் துவக்கினார்.
# எஸ். ஜெகத்ரட்சகன்

**எஸ். ஜெகத்ரட்சகன்** (*S. Jagathrakshakan*, பிறப்பு: ஆகத்து 15, 1950) என்பவர் ஓர் இந்திய அரசியல்வாதியும், வணிகரும் மற்றும் நாடாளுமன்ற உறுப்பினரும் ஆவார். இவர் திராவிட முன்னேற்றக் கழகத்தைச் சேர்ந்தவர் ஆவார்.
# எஸ். ஜெகத்ரட்சகன்

## இளமைக் காலம்

இவர் தமிழ்நாடுமாநிலம், விழுப்புரம் மாவட்டத்தில் உள்ளகலிங்கமலை என்னும் ஊரில் பிறந்தார். இவரது தந்தை சாமிக்கண்ணு கவுண்டர் மற்றும் தாய் இலட்சுமி அம்மா ஆகியோர் ஆவர். இவர் வழுதாவூரில் தன்னுடைய பள்ளிக்கல்வியை முடித்தார். இவருக்கு அனுசுயா என்னும் மனைவியும், ஒரு மகனும் மற்றும் ஒரு மகளும் உள்ளனர்.
# எஸ். ஜெகத்ரட்சகன்

## அரசியல் வாழ்க்கை

இவர் 1996 ஆம் ஆண்டிலிருந்து தொடர்ந்து மூன்றுமுறை தமிழ்நாட்டின் அரக்கோணம் தொகுதியிலிருந்து இந்திய மக்களவைக்கு உறுப்பினராகத் தேர்ந்தெடுக்கப்பட்டார். 2012நவம்பர் முதல்2013 மார்ச்சு வரை மாநிலத் தொழில் மற்றும் வணிகத்துறை அமைச்சராகப் பணிபுரிந்தார். பாலாஜி மருத்துவமனை மற்றும் மருத்துவக் கல்லூரியின் தலைவராகவும் செயல்பட்டு வருகிறார். அன்னை தெரேசாஎன்னும் நூல் உட்பட 30 புத்தகங்கள் எழுதியுள்ளார்.  
இவர் தன்னுடைய அரசியல் வாழ்வில் 1980ஆம் ஆண்டு முதன்முதலாக தமிழகசட்ட மன்ற உறுப்பினர் ஆனார். 1984 இல் அனைத்திந்திய அண்ணா திராவிட முன்னேற்றக் கழகம்(அதிமுக) கட்சி சார்பாக போட்டியிட்டு வெற்றிபெற்று இந்திய மக்களவைஉறுப்பினரானார்.1999 மற்றும் 2009ஆம் ஆண்டுகளில் நடைபெற்றமக்களவைத்தேர்தல்களில் திராவிட முன்னேற்றக் கழகம் (திமுக) கட்சி சார்பாகப் போட்டியிட்டு வெற்றிபெற்றார். 2004 இல் வன்னியர் இனத்தை அடிப்படையாகக் கொண்ட வீர வன்னியர் பேரவை என்ற கட்சியைத் தொடங்கினார். 2004லேயே இக்கட்சி ஜனநாயக முன்னேற்றக் கழகம் என்று பெயர் மாற்றம் பெற்றது. பின்னர் இக்கட்சி 2009இல்திமுகவுடன் இணைந்தது.
# எஸ். ஜெகத்ரட்சகன்

## போட்டியிட்ட தேர்தல்களும், வகித்த பதவிகளும்

| தேர்தல் | தொகுதி | கட்சி | முடிவு | வாக்கு சதவீதம் | எதிர்க்கட்சி வேட்பாளர் | எதிர்க்கட்சி | எதிர்க்கட்சி வேட்பாளர் வாக்கு சதவீதம் |  |
| --- | --- | --- | --- | --- | --- | --- | --- | --- |
| தமிழ்நாடு சட்டமன்றத் தேர்தல், 1980 | உத்திரமேரூர் | அதிமுக | வெற்றி | 48.44 | எஸ். ராமதாஸ் | இந்திய தேசிய காங்கிரசு | 46.67 |  |
| இந்தியப் பொதுத் தேர்தல், 1984 | செங்கல்பட்டு | அதிமுக | வெற்றி | 54.09 | எம். வி. இராமு | திமுக | 43.5 |  |
| தமிழ்நாடு சட்டமன்றத் தேர்தல், 1989 | உத்திரமேரூர் | அதிமுக (ஜானகி அணி) | தோல்வி | 9.89 | கே. சுந்தர் | திமுக | 34.71 |  |
| இந்தியப் பொதுத் தேர்தல், 1999 | அரக்கோணம் | திமுக | வெற்றி | 47.72 | கே. வி. தங்கபாலு | இந்திய தேசிய காங்கிரசு | 34.55 |  |
| இந்தியப் பொதுத் தேர்தல், 2009 | அரக்கோணம் | திமுக | வெற்றி | 48.66 | அர. வேலு | பாமக | 35.79 |  |
| இந்தியப் பொதுத் தேர்தல், 2014 | ஸ்ரீபெரும்புதூர் | திமுக | தோல்வி | 36.4 | க. நா. இராமச்சந்திரன் | அதிமுக | 42.21 |  |
| இந்தியப் பொதுத் தேர்தல், 2019 | அரக்கோணம் | திமுக | வெற்றி | 57.06 | ஏ. கே. மூர்த்தி | பாமக | 29.14 |  |
| இந்தியப் பொதுத் தேர்தல், 2024 | அரக்கோணம் | திமுக | வெற்றி | 48.4 | ஏ. எல். விஜயன் | அதிமுக | 22.1 | } |  
- **1984**: சட்டமன்ற உறுப்பினர் (முதல் முறை)
- **1985**-**1989**: 8வது மக்களவை உறுப்பினர் (முதல் முறை)
- **1999**-**2004**: 13வது மக்களவை உறுப்பினர் (இரண்டாவது முறை)
- **1999**-**2000**: வெளியுறவு மற்றும் மனித வள மேம்பாட்டு குழுவின் உறுப்பினர்
- **2000 முதல்**: கனரக தொழில்கள் மற்றும் பொது நிறுவனங்களின் அமைச்சகத்தின் ஆலோசனை குழு உறுப்பினர்
- **மே 2009**: 15வது மக்களவை உறுப்பினர் (மூன்றாவது முறை)
- **சூன் 2009**-**28 அக்டோபர் 2012**:மாநில, தகவல் மற்றும் ஒளிபரப்புத்துறை அமைச்சர்
- **2 நவம்பர் 2012 – 20 மார்ச் 2013**:மாநில, வர்த்தக மற்றும் தொழில்துறை அமைச்சர்
# தஞ்சாவூர் மானம்புச்சாவடி பிரசன்ன வெங்கடேசப்பெருமாள் கோயில்

**தஞ்சாவூர் மானம்புச்சாவடி பிரசன்ன வெங்கடேசப்பெருமாள் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் மானம்புச்சாவடியில் வெங்கடேசப்பெருமாள் கோயில் தெருவில் அமைந்துள்ளது.
# தஞ்சாவூர் மானம்புச்சாவடி பிரசன்ன வெங்கடேசப்பெருமாள் கோயில்

## அமைப்பு

இக்கோயில் நுழைவாயில் கோபுரம், கருவறை விமானம், முன் மண்டபம் ஆகியவற்றைக் கொண்டு அமைந்துள்ளது. கருவறையின் வாயிலில் வலப்புறம் ஜெயனும், இடது புறம் விஜயனும் உள்ளனர்.
முன் மண்டபத்தில் வலப்புறம் ஜெயவீர ஆஞ்சனேயர் உள்ளார். இடது புறம் ஸ்ரீபாதம் உள்ளது. நடுவில் பலி பீடம் காணப்படுகிறது. திருச்சுற்றின் வலப்புறத்தில் அலமேலு மங்கைத்தாயார் சன்னதியும், இடப்புறத்தில் ஆண்டாள் சன்னதியும் உள்ளன. திருச்சுற்றில் ஏகாசதி மண்டபம், திருக்கல்யாண மாலை மாற்றும் மண்டபம் ஸ்ரீனிவாச மண்டபம் ஆகியவையும், சக்கரத்தாழ்வார், நிகமாந்த தேசிகர், ராமானுஜர் ஆகியோரின் சன்னதிகளும் உள்ளன.
# தஞ்சாவூர் மானம்புச்சாவடி பிரசன்ன வெங்கடேசப்பெருமாள் கோயில்

## மூலவர்

கருவறையில் ஸ்ரீதேவி, பூதேவி, அலமேலு மங்கையுடன் பிரசன்ன வெங்கடேசப்பெருமாள் உள்ளார்.
# தஞ்சாவூர் மானம்புச்சாவடி பிரசன்ன வெங்கடேசப்பெருமாள் கோயில்

## குடமுழுக்கு

இக்கோயிலில் 8 சூன் 1887 (விய ஆண்டு ஆனி மாதம் 25ஆம் நாள்), 24 ஏப்ரல் 1928 (விபவ ஆண்டு வைகாசி மாதம் 11ஆம் நாள்), 21 ஆகஸ்டு 1947 (சர்வஜித்து ஆண்டு ஆவணி மாதம் 5ஆம் நாள்), 14 செப்டம்பர் 1978 (காளயுக்தி ஆண்டு ஆவணி மாதம் 29ஆம் நாள்), 9 மே 1996 (தாது ஆண்டு சித்திரை மாதம் 27ஆம் நாள்), 23 மார்ச் 2011 (விக்ருதி ஆண்டு பங்குனி மாதம் 9 ஆம் நாள்) ஆகிய நாள்களில் குடமுழுக்கு ஆனதற்கான கல்வெட்டுகள் உள்ளன.
# தஞ்சாவூர் மானம்புச்சாவடி பிரசன்ன வெங்கடேசப்பெருமாள் கோயில்

## திருவிழாக்கள்

இக்கோயிலில் ஆண்டுதோறும் நடைபெறும் விழாக்களில் சித்திரைத் திருவிழா சிறப்பானதாகும். அவ்விழாவின்போது காலை 4.30 மணிக்கு விசேஷ திருமஞ்சனமும், மாலை 6.30 மணிக்கு பெருமாள் பாகவத கோஷ்டியுடன் திருவீதியுலாவும் நடைபெறும். தொடர்ந்து கருடசேவை நடக்கிறது. அதற்கடுத்த நாள் நவநீத சேவை நடைபெறுகிறது. திருக்கல்யாணம், வசந்த மகோற்சவம், ஹனுமந்த வாகன புறப்பாடு, குதிரை வாகன பெருமாள் புறப்பாடு போன்றவற்றுடன் தொடர்ந்து நடைபெறுகின்ற திருவிழா விடையாற்றியுடன் நிறைவு பெறுகிறது.
# தஞ்சாவூர் மானம்புச்சாவடி பிரசன்ன வெங்கடேசப்பெருமாள் கோயில்

## திருவிழாக்கள்

### நவநீத சேவை

நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர். அந்த கோயில்களில் இந்த கோயிலும் ஒன்றாகும்.
# தஞ்சாவூர் மானம்புச்சாவடி பிரசன்ன வெங்கடேசப்பெருமாள் கோயில்

## மற்றொரு கோயில்

இதே பெயரில் தஞ்சாவூரில் மற்றொரு கோயில் நாலுகால் மண்டபத்தில் அமைந்துள்ளது. அக்கோயில் தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் ஒன்றாகும்.
# சாம்ப்ஸ் லையீஸ் தாக்குதல், ஜூன் 2017

பிரான்ஸ் நாட்டின் பாரிஸ் நகரிலுள்ள சாம்ப்ஸ் லையீஸ் பகுதியில் காவலர்களின் வாகனத்தின் மீது ஆயுதங்களைக் கொண்ட மற்றொரு வாகனத்தினை மோதித் தாக்குதல் நடத்தப்பட்டது. 19 ஜூன் 2017 அன்று நடைபெற்ற இத்தாக்குதலில் தாக்குதல்தாரி கொல்லப்பட்டார். இசுலாமிய அரசு இத்தாக்குதலுக்கு உடனடியாகப் பொறுப்பேற்றுக்கொண்டது.
# சாம்ப்ஸ் லையீஸ் தாக்குதல், ஜூன் 2017

## பின்புலம்

பிரான்ஸ் நாட்டின் காவலர்களை *ஜிகாதி*கள் குறிவைத்துத் தாக்குதல்களை நடத்துகின்றனர். 2012 முதல் 2017 வரை 17 முறை இம்மாதிரியான தாக்குதல்கள் நடைபெற்றுள்ளன. காவலர்கள் மற்றும் பாதுகாப்புப்படையினர் மீதான இம்மாதிரியான தாக்குதல்களை இசுலாமிய அரசு தீவிரவாத அமைப்பு ஊக்குவிக்கிறது. 2015 முதல் நடைபெற்ற தீவிரவாதத் தாக்குதல்களில் பிரான்ஸ் நாட்டில் 239 பேர் கொல்லப்பட்டுனர்.
# சாம்ப்ஸ் லையீஸ் தாக்குதல், ஜூன் 2017

## தாக்குதல்

உள்ளூர் நேரப்படி 15:40 மணிக்கு காவல் வாகன ரோந்தினூடே தாக்குதல்தாரி தனது வாகனத்தைச் செலுத்தியதன் மூலம் தாக்குதல் நடத்தப்பட்டது. இந்நிகழ்வில் தாக்குதல்தாரியின் வாகனம் உடனடியாகத் தீப்பற்றிக் கொண்டது. அவ்வாகனத்தில் ஆ.கே 47 வகைத் துப்பாக்கிகள், கையெறி குண்டுகள் மற்றும் வாயு உருளைகள் இருந்தன. The attack vehicle also contained a quantity of explosives sufficient to "blow this car up." தாக்குதல்தாரி இந்நிகழ்வில் கொல்லப்பட்டார்.
# சாம்ப்ஸ் லையீஸ் தாக்குதல், ஜூன் 2017

## தாக்குதல்தாரி

பிரான்ஸ் காவல் துறையினரால் 31 வயதுடைய *தியாசிரி ஆதம் லோத்ஃபி* (Djaziri Adam Lotfi) எனும் தாக்குதல்தாரி அடையாளம் காணப்பட்டார். இவர் வட பிரான்ஸைச் சார்ந்தவராவார். இவரின் உறவினர்கள் நால்வரை காவல் துறையினர் விசாரணைக்காக கைது செய்துள்ளனர்.
# சாம்ப்ஸ் லையீஸ் தாக்குதல், ஜூன் 2017

## கருத்துகள்

*மீண்டுமொருமுறை நமது பாதுகாப்புப்படையினர் குறிவைக்கப்பட்டுள்ளனர்* என பிரான்ஸ் உள்துறை அமைச்சர் *ஜெரார்டு கூலும்ப்* (Gerard Collomb) தெரிவித்துள்ளார்.
# கோல்ஹாப்பூர் அரசு

**கோல்ஹாப்பூர் இராச்சியம்** (Kolhapur State or Kolhapur Maratha Kingdom) (1710–1948) சத்ரபதி சிவாஜியின் வழித்தோன்றல்களான போன்சலே வம்சத்தினர் 1710 முதல் 1948 முடிய ஆண்ட நாடாகும். தற்கால கோலாப்பூர் மாவட்டப் பகுதிகளைக் கொண்ட இந்நாட்டின் தலைநகரம் கோலாப்பூர் நகரம் ஆகும்.
# கோல்ஹாப்பூர் அரசு

## மக்கள் தொகையியல்

, ஆட்சிக்காலம் 1894 - 1922]]
1901ஆம் ஆண்டின் மக்கட்தொகை கணக்கெடுப்பின் படி, 8,200 சதுர கிலோ மீட்டர் பரப்பளவு கொண்ட கோலாப்பூர் இராச்சியத்தின் மொத்த மக்கள தொகை 9,10,011 ஆகும். மொத்த மக்கள் தொகையில், கோலாப்பூர் நகரத்தில் மட்டும் 54,373 மக்கள் வாழ்ந்தனர். இந்த இராச்சியத்தின் ஆண்டு மொத்த வருவாய் 300,000 பிரித்தானிய பவுண்டு ஆகும்.
# கோல்ஹாப்பூர் அரசு

## வரலாறு

கோல்ஹாப்பூர் இராச்சியத்தின் மராத்திய போன்சலே வம்சத்தவர்கள் சதாரா அரசு மற்றும் தஞ்சாவூர் மராத்திய அரசுகளை ஆண்டனர்.
சத்ரபதி சிவாஜியின் ஒன்பது வயது பேரனும் சத்திரபதி சம்பாஜியின் ஒன்பது வயது மகனுமான சாகுஜி தில்லி முகலாயர்களின் சிறையில் இருந்தார். மராத்தியப் பேரரசர் சத்திரபதி இராஜாராம் மறைவிற்குப் பின்னர் மராத்தியப் பேரரசிற்கான வாரிசுரிமைப் போட்டி ஏற்பட்டது. சத்திரபதி இராஜராமின் குழந்தை இரண்டாம் சிவாஜியை மராத்தியப் பேரரசராக அறிவித்து, இராஜாராமின் மனைவி தாராபாய் மறைமுகமாக அரசை ஆண்டார்.  
1707ல் தில்லி சிறையிலிருந்து விடுதலையான சாகுஜி, மராத்தியப் பேரரசை ஆளும் உரிமை கோரி சதாராவைக் கைப்பற்றி, இராணி தாராபாயையும், குழந்தை இரண்டாம் சிவாஜியையும் கோலாப்பூருக்கு வெளியேற்றினார்.
இந்நிலையில் ராணி தாராபாயின் சக்களத்தியான (இராஜாராமின் இரண்டாம் மனைவி) இராஜேஸ்பாய், தன் மகன் இரண்டாம் சம்பாஜியை கோல்ஹாப்பூரின் மன்னராக்கினார்.
# கோல்ஹாப்பூர் அரசு

## வரலாறு

### பிரித்தானிய இந்தியாவின் ஆட்சியில்

1818-ஆம் வரை தன்னாட்சியுடன் முடியாட்சியாக கோல்ஹாப்பூர் இராச்சியம் செயல்பட்டது. பின்னர் பிரித்தானிய இந்தியாவின் ஆட்சியாளர்கள் கொண்டு வந்த இந்தியத் துணைப்படைத் திட்டத்தின் கீழ் இந்த இராச்சியம் 1818-ஆம் ஆண்டு முதல், பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சமஸ்தானமானது.
# கோல்ஹாப்பூர் அரசு

## வரலாறு

### இந்தியாவுடன் இணைத்தல்

15 ஆகஸ்டு 1947 அன்று இந்திய விடுதலைக்குப் பின்னர் இந்த இராச்சியம், 1948-இல் மும்பை மாகாணத்துடன் இணைக்கப்பட்டது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று இந்த சமஸ்தானம் இந்தியாவுடன் இணைக்கப்பட்டது. 1956-ஆண்டின் மாநில மறுசீரமைப்புச் சட்டத்தின் கீழ், இந்த சமஸ்தானம், தற்கால மகாராட்டிரா மாநிலத்தின் கோல்ஹாப்பூர் மாவட்டமாக உள்ளது.
# கோல்ஹாப்பூர் அரசு

## கோலாப்பூர் இராச்சிய மன்னர்கள்

- இரண்டாம் சம்பாஜி - ஆட்சிக் காலம் - 1714 - 1760
- மூன்றாம் சிவாஜி - ஆட்சிக் காலம் - 1762 - 24 ஏப்ரல் 1813
- மூன்றாம் சம்பாஜி - ஆட்சிக் காலம் - 24 ஏப்ரல் 1813 – 2 சூலை 1821
- நான்காம் சிவாஜி - ஆட்சிக் காலம் - 2 சூலை 1821 - 3 சனவரி 1822
- சாகாஜி - ஆட்சிக் காலம் - 3 சனவரி 1822 - 29 நவம்பர் 1838
- ஐந்தாம் சிவாஜி - ஆட்சிக் காலம் - 1838 - 1866
# கோல்ஹாப்பூர் அரசு

## இதனையும் காண்க

- போன்சலே வம்சம்
- தஞ்சாவூர் மராத்திய அரசு
- நாக்பூர் அரசு
- சதாரா அரசு
- மராத்திய அரச குலங்கள் மற்றும் அரசுகள் பட்டியல்
- இந்திய மன்னராட்சி அரசுகளின் பட்டியல்
- இந்தியாவின் அரசியல் ஒருங்கிணைப்பு
# தஞ்சாவூர் மானம்புச்சாவடி நவநீதகிருஷ்ணன் கோயில்

**தஞ்சாவூர் மானம்புச்சாவடி நவநீதகிருஷ்ணன் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் மானம்புச்சாவடியில் அமைந்துள்ளது.
# தஞ்சாவூர் மானம்புச்சாவடி நவநீதகிருஷ்ணன் கோயில்

## அமைப்பு

நுழைவாயில் கோபுரம், கருவறை விமானம், முன் மண்டபம் ஆகியவற்றைக் கொண்டு அமைந்துள்ளது. கருவறையின் முன்பாக வலது புறமும் சித்தி விநாயகரும், இடது புறம் வீர ஆஞ்சநேயரும் உள்ளனர். நுழைவாயிலின் இரு புறமும் துவாரபாலகர்கள் உள்ளனர். கருவறைக்கு எதிரில் கருடாழ்வார் உள்ளார். அருகில் பலி பீடம் உள்ளது.முன் மண்டபத்தில் நிகமாந்த மகாதேசிகன், பகவத் ராமானுஜர் சன்னதியும், லட்சுமி, ஹயக்ரீவர், சரஸ்வதி சன்னதியும் உள்ளன. இம்மண்டபத்தில் தசாவதாரங்களான பரசுராமர், ராமர், பலராமர், கிருஷ்ணர், கல்கி, மச்சம், கூர்மம், வராகம், நரசிம்மம், வாமன் அவதாரங்கள் சுதை சிற்பங்களாக உள்ளன.
திருச்சுற்றில் பின்புறம் நாகதேவதைகள் சன்னதி உள்ளது.
# தஞ்சாவூர் மானம்புச்சாவடி நவநீதகிருஷ்ணன் கோயில்

## மூலவர்

கருவறையில் ருக்மணி, சத்யபாமாவுடன் நவநீதகிருஷ்ணன் நின்ற நிலையில் உள்ளார்.
# தஞ்சாவூர் மானம்புச்சாவடி நவநீதகிருஷ்ணன் கோயில்

## குடமுழுக்கு

இக்கோயிலில் 26 சூன் 1979 (சித்தார்த்தி ஆண்டு ஆவணி மாதம் 10ஆம் நாள்) ஞாயிற்றுக்கிழமை, 4 பிப்ரவரி 2001 (விக்ரம ஆண்டு தை மாதம் 22ஆம் நாள்) ஞாயிற்றுக்கிழமை, 6 பிப்ரவரி 2014 (விஜய ஆண்டு தை மாதம் 24ஆம் நாள்) வியாழக்கிழமை ஆகிய நாள்களில் குடமுழுக்கு ஆனதற்கான கல்வெட்டுகள் உள்ளன.
# தஞ்சாவூர் மானம்புச்சாவடி நவநீதகிருஷ்ணன் கோயில்

## நவநீத சேவை

நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர். அந்த கோயில்களில் இந்த கோயிலும் ஒன்றாகும்.
# தஞ்சாவூர் மானம்புச்சாவடி நவநீதகிருஷ்ணன் கோயில்

## மற்றொரு கோயில்

இதே பெயரில் தஞ்சாவூரில் மற்றொரு கோயில் தஞ்சாவூர் மேல வீதியில் அமைந்துள்ளது. அக்கோயில் தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் ஒன்றாகும்.
# தாராபாய்

**தாராபாய் போஸலே** (1675 - 9 டிசம்பர் 1761) 1700 முதல் 1708 வரை இந்தியாவின் மராட்டிய பேரரசின் சார்புத்துவ அரசி (*regent*) ஆவார். இவர் சத்ரபதி ராஜராம் போஸலேவின் மனைவியாகவும், மராட்டிய பேரரசை தோற்றுவித்த சத்ரபதி சிவாஜியின் மருமகளாகவும், இரண்டாம் சிவாஜியின் தாயாகவும் இருந்தார். தனது கணவரின் இறப்புக்குப் பிறகு மராட்டிய பிரதேசங்களில் முகலாய ஆக்கிரமிப்பிற்கான எதிர்ப்பை உயிரோடு வைத்திருப்பதில் வகித்த பங்கிற்கு இவர் பாராட்டப்படுகிறார், மேலும் தனது மகன் இரண்டாம் சிவாஜியின் சிறுவயது காலத்தில் அவரது சார்புத்துவ அரசியாக செயல்பட்டார்.
# தாராபாய்

## இதனையும் காண்க

- கோல்ஹாப்பூர் அரசு
- நாக்பூர் அரசு
- சதாரா அரசு
- தஞ்சாவூர் மராத்திய அரசு
- மராத்திய அரச குலங்கள் மற்றும் அரசுகள் பட்டியல்
# பமாக்கோ தாக்குதல், ஜூன் 2017

மாலி நாட்டின் பமாக்கோ நகரின் கிழக்குப் பகுதியில் நான்கு ஆயுததாரிகளால் உல்லாசக் கேளிக்கை விடுதி (luxury resort) தாக்கப்பட்டு சுற்றுலாவாசிகள் பிணெயெடுக்கப்பட்டனர். 18 ஜூன் 2017 அன்று நடத்தப்பட்ட இத்தாக்குதலில் ஐவர் கொல்லப்பட்டனர். தாக்குதல்தாரிகளில் மூவர் கொல்லப்பட்டனர் ஒருவர் தப்பியோடிவிட்டார். பிணையெடுக்கப்பட்டிருந்த 36 சுற்றுலாவாசிகளும் மீட்கப்பட்டனர். சுற்றுலாவாசிகள் மற்றும் உள்ளூர்வாசிகள் என 14 பேர் காயமடைந்தனர்.
# பமாக்கோ தாக்குதல், ஜூன் 2017

## கொல்லப்பட்டவர்கள் விவரம்

**! 1**  
| - | **மொத்தம்**
! 5 | } |
| --- | --- | --- |
# மூலதன சேவைகள்

பொருளியலில் **மூலதனச் சேவைகள்** (*Capital services*) என்பது சொத்துக்கள் மற்றும் மென்பொருள் பங்குகளில் இருந்து பெறப்பட்ட சேவைகளின் சங்கிலி வகை குறியீட்டைக் குறிக்கின்றன. மூலதனச் சேவைகள் என்பது ஒருங்கிணைப்பு உபகரணங்கள், மென்பொருள்கள், கட்டமைப்புகள், நிலம், சரக்கு மற்றும் அவற்றின் மதிப்புகளை உள்ளடக்கியது. மூலதனச் சேவைகள் ஒவ்வொரு தனிப்பட்ட சொத்தின் மூலதன-வருவாயின் சராசரி வளர்ச்சி விகிதமாக மதிப்பிடப்படுகின்றன. மூலதனப் பங்குகளில் இருந்து மூலதனச் சேவைகள் வேறுபடுகின்றன. நிலம் போன்ற நீண்டகாலமாக நிலைத்து நிற்கும் சொத்துக்கள் தரக்கூடிய மூலதனச் சேவைகளைவிட, குறுகிய காலச் சொத்துகளான இயந்திரங்கள் மற்றும் மென்பொருள்கள் போன்றவை தரக்கூடிய மூலதனச் சேவைகள் அதிகமாகும். மூலதனச் சேவைகளை ஒரு நபராகவோ அல்லது குழுவாகவோ வழங்க இயலும்.
# கொத்தணிக் கோட்பாடு

**கொத்தணிக் கோட்பாடு** (*Cluster theory*) என்பது 'உத்திகளுக்கானதொரு கோட்பாடாகும். ஆல்பிரட் மார்சலின் ”பொருளாதாரக் கோட்பாடுகள்” என்ற நூல் 1890-இல் வெளியிடப்பட்டது. இந்நூலில் அவர், குறிப்பிட்ட இடங்களில் சிறப்புத் தொழிற்சலைகள் நெருக்கமாக அமைந்திருத்தலைக் கொத்தமைப்பு எனவும் அவை தொழில்துறை மாவட்டங்களெனவும் குறிப்பிட்டுள்ளார்.  
குறிப்பிட்ட பகுதியிலுள்ள தொழில்களில் கவனம் செலுத்துவதால் பல்வேறு பயன்களை சமூகத்திற்கு உருவாக்க முடியும் என்று இக்கோட்பாடு கூறுகிறது. ஒரு தொழிலில் குறைவான போட்டி ஏற்படுமாயின் நிறுவனங்கள் அதிக இலாபம் ஈட்டவும், நிரந்தர வாடிக்கையாளர்களை கொண்டு, குறிப்பிட்ட நிறுவனங்கள் நிலையான வருமானத்தை ஈட்டவும் முடியும். மேலும் பொருள் வழங்குநர்கள் நிரந்தரமாக அந்நிறுவனங்களுக்கு வழங்கும் போது செலவினங்கள் குறையும். புவியியல் அமைப்பு, தனிநபர் உறவுகளை மேம்படுத்த மட்டுமின்றி, சிறந்த வணிகம் நடைபெறவும் வழிவகை செய்கிறது.
# பொருளாதார மேம்பாட்டு நிறுவனம்

**பொருளாதார மேம்பாட்டு நிறுவனம்** (*Economic development corporation* - EDC) என்பது ஐக்கிய அமெரிக்காவில் செயற்பட்டுவரும் ஒரு இலாப-நோக்கற்ற அமைப்பாகும். குறிப்பிட்ட சில பகுதிகளில் பொருளாதார வளர்ச்சியை ஏற்படுத்துவது இதன் முக்கிய நோக்கமாகும். புதிய வணிக மூதலீடுகளை ஏற்படுத்தி, நீண்டகால நிலையான பொருளாதார நிலைத்தன்மையையும், உள்நாட்டு வணிகத்தையும் ஒன்றுபடுத்துவது மட்டுமின்றி, குறைந்த வட்டிக்கு கடன்கள், வாரக்கடன்கள் போன்ற பிற வணிக வளர்ச்சித் திட்டங்களை செயல்படுத்தி பொருளாதார மேம்பாட்டை திரத்தன்மையுடன் செய்து வருகிறது.
# பொருளாதார மேம்பாட்டு நிறுவனம்

## மேலதிக வாசிப்புக்கு

- Blanco, Magdelana. 2009. Preliminary Assessment of Statutory Compliance of 4A and 4B Economic Development Corporations in Texas with the Development Corporation Act of 1979. Applied Research Project. Texas State University.
# கொடையாளி

**புரவலர்** அல்லது **கொடையாளி** (*benefactor*) என்பவர், தனிநபருக்கோ, குழுவிற்கோ அல்லது ஒரு நிறுவனத்திற்கோ உதவிகளைப் பணமாகவோ அல்லது வேறு பரிமாணங்களிலோ பல்வேறு நிலைகளில் உதவி செய்பவர். கொடையாளிகள் என்போர் மனிதநேயத்துடன் கூடிய தலைவர்கள் மற்றும் தொண்டுள்ளம் கொண்டவர்கள். பல்வேறு வழிகளில் உதவிகளை வழங்குகின்றனர். கல்லூரி மற்றும் பல்கலைக்கழகங்களுக்கு பல உதவிகளை வழங்கும் பழைய மாணவர் சங்கங்கள் இதற்கு ஒரு எடுத்துக்காட்டாகும்.
# கொன்றை

**கொன்றை** அல்லது **சரக்கொன்றை**, **சரக்கொன்னை** (*Cassia fistula*, *golden rain tree*, அல்லது *canafistula*) என்பது *பேபேசியே* (*Fabaceae*) என்னும் தாவரவியற் குடும்பத்தைச் சேர்ந்த ஒரு பூக்கும் தாவரம் ஆகும். இதன் தாயகம் இந்திய துணைக்கண்டம் மற்றும் அருகில் உள்ள தென்கிழக்கு ஆசிய நாடுகளாகும். பாகித்தானின் தெற்குப் பகுதிகளிலிருந்து, இந்தியா ஊடாகக் கிழக்கே மியன்மார் (பர்மா) வரையும், தெற்கே இலங்கைத் தீவு வரையும் இது பரவலாகக் காணப்படுகின்றது.  
இது இந்திய மாநிலமான கேரளத்தின் மாநில மலராகும். இது மலையாள மக்களிடையே முக்கியத்துவம் வாய்ந்ததாக உள்ளது. அலங்கார அழகு தாவாரமாகவும் மருத்துவ குணம் வாய்ந்ததாகவும் உள்ளது. பண்டைய தமிழ் நூலில் இத்தாவரம் கொன்றை எனவும் சங்க காலத்தில் இது முல்லை நிலத்திற்குரிய பூவாகவும் கருதப்பட்டது. இது தாய்லாந்தின் நாட்டின் தேசியப் பூ மற்றும் மரமாகும்.
# கொன்றை

## விளக்கம்

வின் கேரள மாநிலத்தின் கிழக்குப் பகுதியில் உள்ள காட்டில் கொன்றை மரம்.]]
இத்தாவரம் நடுத்தரமான அளவு கொண்டது, 10-20 மீ (33- 66 அடி) உயரம் கொண்டது. வேகமாக வளரக்கூடியது. இதன் இலை கூட்டிலையாகும்; உதிரக்கூடியது. இலையின் நீளம் 15-60 செ.மீ (5.9 – 23.6 அங்குலம்) ஆகும். சிறகு கூட்டிலை மூன்று முதல் எட்டு ஜோடி சிற்றிலைகள் கொண்டது. ஒவ்வொரு இலையடி முதல் நுனி வரை 7 – 21 செமீ (2.8 – 8.3 அங்குலம்) நீளமும் 4-9 செ,மீ (1.6 – 3.5 அங்குலம்) அகலமும் கொண்டது.  
இதன் பூவானது, பெண்டுலத்தின் (மணி) சரம் போன்ற அமைப்புக் கொண்ட ரெசிமோஸ் வகை மஞ்சரியாகும். மேலும் இதன் மலர், 20-40 செ.மீ (7.9 – 15.7 அங்குலம்) நீளமும் 4 -7 செ.மீ (1.6 – 2.8 அங்குலம்) விட்டமும் கொண்ட ஐந்து மஞ்சள் நிற சமவளவு உள்ள அல்லி இதழ்களைக் கொண்டது. கனியானது இருபுற வெடிகனி (லெகூம்)யாக, 30.60 செ.மீ (12 -24 அங்குலம்) நீளமும் 1.5 – 2.5 செ.மீ ( 0.59 – 0.98 அங்குலம்) அகலமும் பல விதைகளையும் காரமான, மனதைக் கவரும் வாசனையும் கொண்டது.  
இம்மரம் நீடித்து உழைக்கக்கூடிய கடினமான கட்டைத்தன்மை கொண்டது. இம்மரத்தைப் பயன்படுத்தி இலங்கையின் சிவனொளிபாத மலையில் ”அகலா கனுவா” உருவாக்கப்பட்டுள்ளது. இது கேசியா பிஸ்டூலா ( அகாலா, எகாலா (அல்லது) எ ஹஹாலா-சிங்கள மொழி ) வைரக்கட்டை ஆகும்.
# கொன்றை

## பயிரிடல்

, இந்தியா]]  
சரக்கொன்றை அலங்காரத் தாவரமாகப் பரந்த அளவில் வெப்ப மண்டல மற்றும் மிதவெப்ப மண்டலங்களில் அதிக அளவில் காணப்படுகிறது. இம்மரம் வசந்த காலத்தின் இறுதியில் இலைகளே பார்க்க முடியாத அளவில் மரம் முழுவதும் பூக்கள் பூத்துக் குலுங்கும். இது உலர்ந்த கால நிலையில், அதிக சூரிய ஒளி, நீர் தேங்காமல் (அ) நீர் வழிந்தோடும் இடத்தில் நன்றாக வளரும். மேலும் வறட்சியைத் தாங்கும். சிறிதளவு உப்புத்தன்மையைத் தாங்கி வளரக்கூடியது. இலேசான பனிதூவும் தன்மையைத் தாங்கக் கூடியது. ஆனால் அதிக குளிரைத் தாங்கும் தன்மையற்றது. குறிப்பாக இரண்டாம் பருவத்தில் இலையின் மேலாக சிறுசிறு புள்ளியுடன் வளர்கிறது. கோடை காலத்திலிருந்து வசந்த காலத்தை வரவேற்கும் விதமாக இம்மரம் நன்றாகப் பூத்துக் குலுங்கும். குறிப்பிட்ட அளவில் குளிர்காலத்துக்கும் கோடைக்கும் இடையே வெப்ப அளவில் குறிப்பிடுமளவு வேறுபாடு கொண்ட இடங்களில் அதிகளவில் பூக்கும்.
# கொன்றை

## மகரந்த சேர்க்கை மற்றும் விதை பரவுதல்

பெரும்பாலான சிற்றினங்கள் தேனீக்கள் மற்றும் வண்ணத்துப் பூச்சிகள் மூலமாக மகரந்த சேர்க்கை நடைபெறுகிறது. கேசீயாபில்டுலா பூக்கள் தேன் ( சைலோகார்ப்பு சிற்றினம் ) இராபர்ட் கூட்ட்டூப் 1911 கேசியா பிஸ்டுலா தாவரம் எப்படி விதையை பரப்புகிறது என்பதை சோதனை மூலம் நிருபித்தார். இதன் கனியை தங்க நரி உணவாக உட்கொள்ளுவதால் விதை பரவ உதவுகிறது.
# கொன்றை

## மருத்துவபயன்

வின் தெலுங்கானா மாநிலம், ஐதராபாத்தில் கொன்றை இலைகள்]]
ஆயுர்வேத மருத்துவத்தில், தங்க மழை மரம் "ஆரக்வதா" என்று அழைக்கப்படுகிறது, அதாவது "நோயாளியின் கொலையாளி". பழத்தின் கூழ் குடல் சுத்திகரிப்பிற்கு பயன்படுகிறது, மற்றும் சுய மருத்துவ அல்லது மருத்துவ மேற்பார்வை இல்லாமல் எந்த பயன்பாடும் இருக்கக்கூடாது என ஆயுர்வேத நூல்களால் அறிவுறுத்தப்படுகிறது. இது ஆயிரம் ஆண்டுகளாக மூலிகைப் பயன்பாட்டில் பயன்படுத்தப்பட்டு இருந்தாலும், நவீன காலங்களில் சிறிய ஆராய்ச்சி நடத்தப்படுகிறது..
# கொன்றை

## வளர்ப்பு

கொன்றை கேரளத்தின் மாநில மலர் ஆகும். இதன் பூக்கள் விஷு பண்டிகையில் முக்கிய இடம் பிடித்துள்ளது. இம்மரம் 20 ரூபாய் அஞ்சல் தலையாக வெளியிடப்பட்டுள்ளது. இதன் மரப்பூ தாய்லாந்தின் தேசிய மலராகும். இது தாய்லாந்தின் அரச கம்பீரத்தை குறிக்கும் விதமாக உள்ளது. 2006 -2007 நடைபெற்ற மலர் கண்காட்சியில் இத் தாவரம் அரசரது உரிமை பெற்ற ஒரு தேசத்தின் தாவர வகை ராகஸாபுரூக்கி எனப்பட்டது. இது பூத்துக் குலுங்கும் விதம் பொதுவாக டாக்கூண் என்று அழைக்கப்படுகிறது. இதன் சிறப்பு அம்சமாக 2003 ஆம் ஆண்டில் கனடா மற்றும் தாய்லாந்து 48 செண்ட் தபால் தலை வடிவமைத்து வெளியிட்டது. இதன் மூலம் தேசிய சின்னம் உருவாவதற்கு முக்கியத்துவம் பெற்றது..  
இது லாவோ புத்தாண்டுடன் தொடர்புடையது. இப்பூக்களை கோயில் வழிபாடுகளிலும் வீடுகளிலும் புத்தாண்டு கொண்டாத்தின் போது தொங்க விடுகின்றனர். புத்தாண்டுகளில் இது மகிழ்ச்சி மற்றும் யோகம் கொண்டுவரும் என்று நம்புகிறார்கள்.
# கொன்றை

## வட்டாரப் பெயர்கள்

கள், கொல்கத்தா, மேற்கு வங்காளம், இந்தியா]]
இம்மரம் குறிப்பிடத்தக்க அளவில் பரவலாக வளர்க்கப்படுகிறது. இதனால் அதிக அளவிலான வட்டார பெயர்களை கொண்டது. ஆங்கிலத்தில் **purging cassia**, *இந்திய லேபர்ணம்* (சரக்கொன்றை) அல்லது "பொன்பொழி கேசியா" (*golden shower cassia*). எசுப்பானிய மொழி பேசும் நாடுகளில் '"கேனா பிஸ்தூலா" (*caña fistula*) என அழைக்கப்படுகிறது.  
இம்மரத்தின் தாயகம் மற்றும் அதனை சுற்றியுள்ள பகுதிகளில் அமைக்கப்படும் வட்டாரப் பெயர்கள் இணைக்கப்பட்டுள்ளது:
- அரபு: *கியார் சாம்பார்* (خيار شمبر)
- அசாம்: *சொனாரு* (সোণাৰু)
- வங்காளம்: *சொனாலு* (সোনালূু), *சொனால்* (সোনাল), *பண்டார் லத்தி* (বাঁদরলাঠি বা বান্দর লাঠি), *அமல்தாஸ்*
- பர்மியம்: *ஙூ வா* (ငုရွှေဝါပင်)
- சீனம்: *ஆ போ லே*
- குசராத்தி: *கர்மாலோ* (ગરમાળો)
- இந்தி: *amaltās* (अमलतास), *பெந்த்ரா லத்தி*
- இந்தோனேசியம்: *தெங்குலி*
- நிப்பான்: *நண்பான் சைக்காச்சி* (ナンバン サイカチ, கஞ்சி: 南蛮皀莢)
- சாவகம்: *திரெங்குலி* (ꦠꦽꦁꦒꦸꦭꦶ)
- கெமர்: *ரீச்சபுரூக்* (រាជព្រឹក្ស)
- கன்னடம்: *கக்கே* (ಕಕ್ಕೆ ಮರ)
- மலையாளம்: *கனிக்கொன்னா* (കണിക്കൊന്ന)
- சிங்களம்: *எகெல* (ඇහැල) (or *ahalla*), *ehela*
- தெலுங்கு: *ரெயீலா* (రేల)
- உருது: *அமல்தாஸ்* (املتاس)
# கொன்றை

## இந்துசமயத்தில் கொன்றை

இந்துக்கள், கொன்றைப் பூவைச் சிவனின் பூசைக்குரியதாகக் கருதுகின்றனர். இச் சமய இலக்கியங்கள், சிவபெருமானைக் கொன்றைப் பூவைத் தலையில் சூடியவராக வர்ணிக்கின்றன. (எ.கா: *மின்னார் செஞ்சடைமேல் மிளிர் கொன்றை அணிந்தவனே*)
# கொன்றை

## இலக்கியத்தில் கொன்றை

- காயா **கொன்றை** நெய்தல் முல்லை(ஐங்குறுநூறு 412 , பேயனார், முல்லைத் திணை – தலைவன் சொன்னது)
- **கொன்றை** வேந்தன் செல்வன் அடிஇணை
(ஔவையார், கொன்றை வேந்தன்)
- ”பொன்னெனமலர்ந்த **கொன்றை** மணியென(ஐங்குறுநூறு 420, பேயனார், முல்லை திணை – தலைவன் சொன்னது)
- கதுப்பில் தோன்றும் புதுப்**பூங் கொன்றை**(குறுந்தொகை 21 – ஓதலாந்தையார், முல்லை திணை – தலைவி தோழியிடம் சொன்னது)
- காசி னன்ன போது ஈன் **கொன்றை**குருந்தோடு அலம் வரும் ( குறுந்தொகை 148, -இளங் கீரந்தையார், முல்லை திணை )
- புதல் இவர் தளவம் பூங் கொடி அவிழ
பொன் எனக் **கொன்றை** மலர மணிஎன (நற்றிணை 242 விழிக்கட்பேதைப் பெருங்கண்ணனார், முல்லை திணை – தலைவன் சொன்னது)
- காயாங் குன்றத்துக் **கொன்றை** போல(நற்றிணை 371 – ஒளவையார், முல்லைதிணை – தலைவன் சொன்னது)
- பைங்காற் **கொன்றை** மெல்பிணி அவிழ(அகநானுறு 4, பாடியவர் – குறுங்குடி மருதனார், திணை -முல்லை, தோழி தலைவியிடம் சொன்னது)
# சுந்தரம் அன்பழகன்

**சுந்தரம்** (இயற்பெயர் **அன்பழகன்** இயக்கத்தினரால் **சு** என அழக்கப்பட்டவர்) என்பவர் தமிழ்நாடு விடுதலைப்படையின் ஒரு தலைவராவார்.
# சுந்தரம் அன்பழகன்

## வாழ்க்கை

சுந்தரம் கடலூர் மாவட்டம், காட்டுமன்னார்கோயில் அருகே நத்தமலை கிராமத்தைச் சேர்ந்தவர். பொறியியலில் பட்டயப் படிப்பாளியான இவர், அரியலூரில் இருந்தபடி, முதலாளித்துவம், நிலப் பிரபுத்துவத்துக்கு எதிராக செயல்பட்டு வந்த ஒரு தமிழ் தேசியர் ஆவார்.
# சுந்தரம் அன்பழகன்

## தமிழர் விடுதலைப்படை

1983களில் பொன்பரப்பி தமிழரசன் தமிழ்நாடு விடுதலைப்படையைத் தொடங்கியபோது அவரது ஆயுதப் போராட்டங்களுக்கு பல திட்டங்களை வகுத்துக் கொடுத்தவர் சுந்தரம். ஆயுதப் போராட்டங்களுக்கு பொருள் சேர்ப்பதற்காக பொன்பரப்பி வங்கியைக் கொள்ளையடிக்க முயன்ற தமிழரசன் 1987 இல் கொல்லப்பட்டார். இதன்பிறகு சுந்தரம் தமிழர் விடுதலைப் படையின் தலைவரானார்.
# சுந்தரம் அன்பழகன்

## தமிழர் விடுதலைப்படை

### செயல்பாடுகள்

1998 இல் ஆண்டிமடம் காவல் நிலையத்தை தாக்கி அங்கிருந்த ஐந்து துப்பாக்கிகள், 150 தோட்டாக்கள், 7 கண்ணீர் புகை குண்டுகள் போன்றவற்றை சுந்தரத்தின் படையினர் கொள்ளையடித்தனர்.
# சுந்தரம் அன்பழகன்

## கைதும் தண்டனையும்

பெரம்பலூர் மாவட்ட எல்லையில் ஒரு வீட்டில் சந்தேகப்படும்படியாக தங்கியிருந்த ஏழுபேரை காவல்துறையினர் சுற்றிவளைத்து கைது செய்தனர், கைதானவர்களில் சுந்தரமும் ஒருவர். சுந்தரத்தின்மீது, கொடைக்கானல் தொலைக்காட்சி கோபுரத்துக்கு குண்டு வைத்தது, கடலூர் மாவட்டத்தின் புத்தூர், ஆண்டிமடம் ஆகிய காவல் நிலையங்களைத் தாக்கி ஆயுதங்களைக் கொள்ளையடித்தது, குள்ளஞ்சாவடி காவல் நிலையத்தை தாக்கியது, விழுப்புரம் காந்தி சிலையை வெடிகுண்டால் தகர்த்தது, அதியமான் கோட்டை மின் கோபுரம் தகர்ப்பு என பல வழக்குகள் போடப்பட்டன.
# சுந்தரம் அன்பழகன்

## மரணம்

இதில் சில வழக்குகளுக்காக பத்து ஆண்டுகள் சிறைவாசம் முடித்துவிட்டு, 2010 இல் விடுதலையானார் சுந்தரம். விடுதலையானதும், அரியலூரிலேயே தங்கினார். அரியலூர் மாவட்டத்தில் சூழலியல் மாசில் ஈடுபடும் சிமென்ட் ஆலைகளுக்கு எதிராக போராட இளைஞர்களை திரட்டிவந்தார். இந்நிலையில் உடல் நலக்குறைவால் 2017 சூன் 9 அன்று காலமானார்.
# சதாரா அரசு

**சதாரா அரசு** (Satara state), மராத்திய போன்சலே வம்சத்தின் சத்திரபதி இராஜாராமின் இறப்பிற்குப் பின்னர், மராத்தியப் பேரரசின் வாரிசுரிமைக்கான பிணக்குகள் ஏற்பட்டது.
# சதாரா அரசு

## வரலாறு

சத்திரபதி இராஜாராம் மறைவின் போது, சத்ரபதி சிவாஜியின் ஒன்பது வயது பேரனும், சத்திரபதி சம்பாஜியின் மகனுமான சாகுஜி தில்லி முகலாயர்களின் சிறையில் இருந்தார்.  
இந்நிலையில் சத்திரபதி இராஜராமின் முதல் மனைவி தாராபாய், தன் சிறு வயது மகன் இரண்டாம் சிவாஜியை மராத்தியப் பேரரசராக அறிவித்து, தான் பேரரசின் காப்பாளாராக அறிவித்துக் கொண்டார்.  
1707ல் தில்லி சிறையிலிருந்து விடுதலையான சாகுஜி, மராத்தியப் பேரரசை ஆளும் உரிமை கோரி சதாராவைக் கைப்பற்றி, நாக்பூர் இராச்சியத்திற்கும் மன்னரானார்.  
இந்நிலையில் ராணி தாராபாயின் சக்களத்தியான (இராஜாராமின் இரண்டாம் மனைவி) இராஜேஸ்பாய், தன் மகன் இரண்டாம் சம்பாஜியை கோல்ஹாப்பூர் இராச்சியத்திற்கு மன்னராக்கினார்.  
பின்னர் சாகுஜி, தாராபாயுடன் செய்து கொண்ட உடன்படிக்கையின் படி சதாரா இராச்சியத்திற்கு, தராபாயின் பேரன் இரண்டாம் இராஜாராமுக்கு முடி சூட்டப்பட்டது.
# சதாரா அரசு

## சதாரா சுதேச சமஸ்தானம் ஆதல்

1817-1818ல் நடைபெற்ற மூன்றாம் ஆங்கிலேய-மராத்தியப் போரில் ஆங்கிலேயர்களிடம் தோற்ற மற்ற மராத்திய இராச்சியங்கள் போன்று, சதாரா இராச்சியமும், கிழக்கிந்தியக் கம்பெனிக்கு ஆண்டுதோறும் திறை செலுத்திக் கொண்டு தன்னாட்சியின்றி ஆண்டனர்.
# சதாரா அரசு

## சதாரவை பிரித்தானிய இந்தியாவுடன் இணைத்தல்

சதாரா இராச்சிய மன்னர்சாகாஜி போன்சலே, ஆண் வாரிசு இன்றி 1848ல் இறந்ததால், கிழக்கிந்தியக் கம்பெனியின் தலைமை ஆளுநர் கொண்டு வந்த அவகாசியிலிக் கொள்கையின் படி, சதாரா இராச்சியத்தின் பகுதிகள் அனைத்தும் 5 ஏப்ரல் 1848ல் பிரித்தானிய இந்தியாவின் பம்பாய் மாகாணத்துடன் இணைக்கப்பட்டது.
# சதாரா அரசு

## இதனையும் காண்க

- போன்சலே வம்சம்
- தஞ்சாவூர் மராத்திய அரசு
- நாக்பூர் அரசு
- கோல்ஹாப்பூர் அரசு
- மராத்திய அரச குலங்கள் மற்றும் அரசுகள் பட்டியல்
- இந்திய மன்னராட்சி அரசுகளின் பட்டியல்
# நுரையீரல் வலை

**நுரையீரல்வலை** (*Pulmonary plexus*)என்பது சஞ்சாரி நரம்பின்(*vagus nerve*) நுரையீரல்பகுதி மற்றும் பரிவு உடல் பகுதியிலிருந்துஉருவானதாகும்.  
மூச்சுக்குழாய்மற்றும்உள்ளுறுப்புகளுக்குநரம்புகள்மூலம்வழுவூட்டப்படுகிறது.நுரையீரல்நரம்புகளின்அடிப்படையில்நுரையீரல்வலையானது மின்பக்கநுரையீரல்வலைஎனவும்,இவை நுரையீரலின்முன்பகுதியிலும்மற்றும் பின்பக்க நுரையீரல்எனவும்இவைநுரையீரலின்பின்னால்அமைந்துள்ளது.
# காதுக்குறும்பி சுரப்பி

**காதுக்குறும்பிச் சுரப்பி** அல்லது **காதுமெழுகுச் சுரப்பி** (*Ceruminous gland*) என்பது குறிப்பிட்ட சுடோரிபெரஸ்சுரப்பிகள் (வியர்வை சுரப்பிகள்) ஆகும். இவை வெளிப்புற செவிக்கால்வாயின் தோலுக்கடியில் 1/3 வெளியில் உள்ளன. காதுக்குறும்பிச் சுரப்பிகள் ஒரு உள்ளடுக்கு சுரக்கும் செல்கள் மற்றும் ஒரு வெளிப்புற மையோஎபிதீலியல் அடுக்கு செல்கள் கொண்ட எளிமையான, சுருளான குழாய் சுரப்பிகள் ஆகும். செல்கள், ஒரு அவை அப்போகிரைன் சுரப்பிகள் என வகைப்படுத்தப்படுகின்றன. பெரிய குழாய்களின் மீது சுரப்பிகள் வடிகின்றன, பின்னர் வெளிப்புற ஒலிவாங்கி கால்வாயில் வசிக்கும் பாதுகாப்பு முடிச்சுகளில் வடிகட்டி விடுகின்றன. இங்கே அவை செருமின் அல்லது காது மெழுகை உற்பத்தி செய்கின்றன. காதுக்குறும்பியானது செவிப்பறையை வளையத்தக்கதாக வைக்கிறது. மேலும் வெளிச் செவிக்கால்வாயைச் சுத்தப்படுத்தவும், நீர்புகாமல் தடுக்கவும், செவிக்குள் நுழையும் அயல் துகள்கள் குறும்பியின் மெழுகுத்தன்மையால் ஒட்டிக்கொண்டு அதைத் தாண்டி உட்செவிக்குள் நுழைந்து விடாமல் பாதுகாக்கவும் உதவுகிறது.  
இந்த சுரப்பிகள் தீங்கற்ற மற்றும் தீங்கிழைக்கும் கட்டிகளை வளர்க்கும் திறன் கொண்டவை. செரிமான கட்டிகள், செர்மினோஸ் அட்னொனா, செர்மினோஸ் பிலோமோர்ஃபிக் ஆடெனோமா மற்றும் செரமினோசிஸ் சிரிங்கோசிஸ்டெனோமா பாப்பிலிஃபெரிம் ஆகியவை தீங்கற்ற கழலைகளில் அடங்கும். தீங்கிழைக் கட்டிகளில் செரமினோஸ் அடினோகார்ட்டினோமா, அட்னாய்டு சைஸ்டிக் கார்சினோமா மற்றும் மூகோபிடிமர்மாய்டு கார்சினோமா ஆகியவை அடங்கும்.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## திருச்சி

திருச்சி மாவட்டத்திலுள்ள ஆசிரியர்களுக்கு தமிழ் விக்கிப்பீடியா பணிமனைப் பயிற்சியானது குமுளூரில் உள்ள மாவட்ட ஆசிரியர் கல்வி மற்றும் பயிற்சி நிறுவனத்தில் நடைபெற்றது. காலை 9.30 மணியளவில் மாவட்ட ஆசிரியர் மற்றும் பயிற்சி நிறுவனத்தின் முதல்வர் முனைவர் S. வின்சென்ட் டி பால் அவர்கள் பயிற்சியைத் துவக்கி வைத்து வாழ்த்துரை வழங்கினார்கள். இந்நிகழ்வில் நிறுவனத்தின் அனைத்துத் துறைத் தலைவர்கள் விரிவுரையாளர்கள் கலந்துகொண்டனர். இப்பயிற்சியில் 30 ஆசிரியர்கள் கலந்து கொண்டனர். மாநில கருத்தாளராக பட்டதாரி ஆசிரியர் தியாகு கணேஷ் மற்றும் மாவட்ட கருத்தாளர்களாக விரிவுரையாளர் பூங்குழலி மற்றும் பட்டதாரி ஆசிரியை சத்யபிரபா ஆகியோர் பங்கு பற்றினர்.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## திருச்சி

### 21.06.2017 அன்று பயிற்சியளிக்கப்பட்ட தலைப்புகள்

#### முற்பகல்

- புதிய பயனர் கணக்கு உருவாக்கம்,
- விக்கியின் ஐந்து தூண்கள்,
- விக்கியின் அடிப்படை நுட்பங்கள்,
- விக்கியில் செய்ய வேண்டியவை-செய்யக்கூடாதவை
- மணல்தொட்டி பயிற்சி
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## திருச்சி

### 21.06.2017 அன்று பயிற்சியளிக்கப்பட்ட தலைப்புகள்

#### பிற்பகல்

- பொதுவகத்தில் கோப்புகள் பதிவேற்றம்
- கட்டுரை தலைப்பிடுதல்
- கட்டுரை மொழிபெயர்த்தல்
- விக்சனரி பயன்பாடு
##### ஒளிக்கோப்பு
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## பெரம்பலூர்

பெரம்பலூர் மாவட்டத்திலுள்ள ஆசிரியர்களுக்கு தமிழ் விக்கிப்பீடியா பணிமனைப் பயிற்சியானது பெரம்பலூர் தனலட்சுமி சீனிவாசன் மேல்நிலைப்பள்ளியில் நடைபெற்றது. இப்பயிற்சியில் 29 ஆசிரியர்கள் கலந்து கொண்டனர். இரண்டாம் நாள் பயிற்சியில் மாநில கருத்தாளராக ஹிபாயத்துல்லா மற்றும் மூன்றாம் நாள் பயிற்சியில் மாநில கருத்தாளராக தகவல் உழவன் ஆகியோர் பங்கேற்றனர்.விக்கியில் செய்யக்கூடியவை, செய்யக்கூடாதவை குறித்து விளக்கப்பட்டது. விக்கி அறிமுகம்,கட்டுரை தலைப்பிடுதல்,கட்டுரை உருவாக்கம் ஆகியவை விளக்கப்பட்டது. 83 கட்டுரைகள் உருவாக்கப்பட்டன.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## விழுப்புரம்

விழுப்புரம் VRS பொறியியற் கல்லூரியில் பயிற்சி சூன் 21 அன்று தொடங்கியது. 30 பேர் பங்கு பெற்றனர். கணக்கு உருவாக்கம், விக்கி நடை, மணல் தொட்டி ஆகியன பற்றி உரையாற்றினேன். பின் அனைவரும் மணல் தொட்டியில் ஒரு கட்டுரை எழுதினர். பின் மொழிபெயர்ப்புக் கருவி பற்றி செய்து காட்டினேன். --த.சீனிவாசன் (பேச்சு) 08:43, 22 சூன் 2017 (UTC)
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## கடலூர்

:
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## நாகப்பட்டினம்

[[:  
[[நாகப்பட்டினம் மாவட்டம் குருக்கத்தி ஆசிரியர் கல்வி மற்றும் பயிற்சி நிறுவனத்தில், சற்றேறக்குறைய 29 ஆசிரிய, ஆசிரியைகளுக்குக் காலை பத்து மணி முதல் மாலை ஐந்து மணி வரை தமிழ் விக்கிப்பீடியா முதல் நாள் (21.06.2017) பயிற்சி அளிக்கப்பட்டது. பயிற்சி குறித்து நிறுவன முதல்வர் மற்றும் துணை முதல்வர் ஆகியோர் வாழ்த்திப் பேசினர். சென்னையில் பயிற்சி பெற்ற மாவட்ட கருத்தாளர்களான நிறுவன விரிவுரையாளர் திரு.பிரகாஷ் மற்றும் பட்டதாரி ஆசிரியர் திரு ஸ்ரீதர் ஆகியோர் பயிற்சியை வழங்கினர்.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## நாகப்பட்டினம்

### முதல்நாள் நிகழ்வுகள்

தமிழ் விக்கிப்பீடியா-அறிமுகம், புதிய பயனர் கணக்கு உருவாக்கும் முறை, மணல்தொட்டி அறிமுகம், மொழிபெயர்ப்பின் அவசியம், நடைக் கையேடு ஆகிய தலைப்புகள் குறித்து மாநில கருத்தாளர் மணி.கணேசன் விளக்கிப் பேசினார். அனைத்து ஆசிரியர்களுக்கும் புதிய பயனர் கணக்குத் தொடங்கப்பட்டது. தமிழ் விக்கிப்பீடியா மற்றும் தமிழ் இணையப் பல்கலைக்கழகம் பரிந்துரை செய்து அனுப்பியிருந்த ஆங்கில விக்கிப்பீடியா தலைப்புகள் மொழிபெயர்த்துப் பதிவேற்றம் செய்திட வேண்டி ஒவ்வொருவருக்கும் பிரித்து அளிக்கப்பட்டது.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## நாகப்பட்டினம்

### இரண்டாம்நாள் நிகழ்வுகள்

தமிழ் விக்கிப்பீடியா பயிற்சி பணிமனையின் இரண்டாம்நாள் (22.06.2017) நிகழ்வில் மொழியாக்கம் செய்யப்பட்ட ஆசிரியர்களின் கட்டுரைகள் தாமே இற்றைச் செய்திட வழிகாட்டப்பட்டது. புதிய தலைப்பில் கட்டுரைகள் எழுதிடவும் இற்றைச் செய்திடவும் ஊக்கம் அளிக்கப்பட்டது.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## நாகப்பட்டினம்

### மூன்றாம் நாள் நிகழ்வுகள்

23.06.2017 அன்று புதிய கட்டுரைகள் பதிவேற்றம் செய்திடும் நிகழ்வானது தொடர்ந்தது. இதுதவிர, பொதுவகம் குறித்தும் அதில் தன் முயற்சியில் எடுக்கப்பட்ட நிழற்படங்களை இற்றைச் செய்யும் முறைகள் பற்றியும் எடுத்துக்கூறப்பட்டது. சற்றேறக்குறைய 48 கட்டுரைகளை ஆசிரியர்கள் பயிற்சிப் பணிமனையின் முடிவில் இற்றைச் செய்திருந்தனர்.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## திருவாரூர்

:  
[[திருவாரூர் மாவட்டம் மன்னார்குடி ஆசிரியர் கல்வி மற்றும் பயிற்சி நிறுவனத்தில், முப்பது ஆசிரிய, ஆசிரியைகளுக்குக் காலை பத்து மணி முதல் மாலை ஐந்து மணி வரை தமிழ் விக்கிப்பீடியா முதல் நாள் (21.06.2017) பயிற்சி வழங்கப்பட்டது. பயிற்சி குறித்து நிறுவன துணை முதல்வர் திரு. சிவசுப்பிரமணியன் வாழ்த்திப் பேசினார். சென்னையில் பயிற்சி பெற்ற மாவட்ட கருத்தாளர்களான நிறுவன விரிவுரையாளர் திருமதி. சுகந்தி மற்றும் பட்டதாரி ஆசிரியர் திரு. சுரேஷ் ஆகியோர் பயிற்சியை அளித்தனர்.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## திருவாரூர்

### முதல்நாள் நிகழ்வுகள்

தமிழ் விக்கிப்பீடியா-அறிமுகம், புதிய பயனர் கணக்கு உருவாக்கும் முறை, மணல்தொட்டி அறிமுகம், மொழிபெயர்ப்பின் அவசியம், நடைக் கையேடு ஆகிய தலைப்புகள் குறித்து விளக்கம் தரப்பட்டது. அனைத்து ஆசிரியர்களுக்கும் புதிய பயனர் கணக்குகள் உருவாக்கப்பட்டன. தமிழ் விக்கிப்பீடியா மற்றும் தமிழ் இணையப் பல்கலைக்கழகம் பரிந்துரை செய்து அனுப்பியிருந்த ஆங்கில விக்கிப்பீடியா தலைப்புகளில் மொழிபெயர்ப்புச் செய்திட வேண்டி ஒவ்வொரும் நெறிப்படுத்தப்பட்டனர்.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## திருவாரூர்

### இரண்டாம்நாள் நிகழ்வுகள்

தமிழ் விக்கிப்பீடியா பயிற்சி பணிமனையின் இரண்டாம்நாள் (22.06.2017) நிகழ்வில் மொழியாக்கம் செய்யப்பட்ட ஆசிரியர்களின் கட்டுரைகளைத் திருத்தம் மேற்கொள்ளும் பணிகள் நடந்தன. புதிய தலைப்பில் கட்டுரைகள் எழுதிவர அறிவுறுத்தப்பட்டது.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## திருவாரூர்

### மூன்றாம் நாள் நிகழ்வுகள்

23.06.2017 அன்று தமிழ் விக்கிப்பீடியா சார்பில் மாநில கருத்தாளர் திரு. மணி. கணேசன் அவர்கள் வருகை புரிந்து விக்கிப்பீடியாவில் ஆசிரியர்களின் தொடர் பங்களிப்புகளின் தேவைகள் குறித்தும், விக்கிப்பீடியாவில் தவிர்க்க வேண்டிய இன்றியமையாத செயற்பாடுகள் பற்றியும், சொந்த நடையில் உருவாக்கப்பட்ட விக்கிக் கட்டுரைகளைப் பதிவேற்றம் செய்திடும் வழிமுறைகள் குறித்தும் விரிவான விளக்கச் செயல்முறை வழங்கினார். பொதுவகம் குறித்தும் அதில் தன் முயற்சியில் எடுக்கப்பட்ட நிழற்படங்களை இற்றைச் செய்யும் வழிமுறைகள் பற்றியும் எடுத்துக்கூறினார். சற்றேறக்குறைய முப்பதுக்கும் மேற்பட்ட ஆசிரியர்களின் கட்டுரைகள் பதிவேற்றம் செய்யப்பட்டன.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## தஞ்சாவூர்

தஞ்சை மாவட்டத்திலுள்ள ஆசிரியர்களுக்கு தமிழ் விக்கிப்பீடியா பணிமனைப் பயிற்சியானது ஆடுதுறையில் உள்ள மாவட்ட ஆசிரியர் கல்வி மற்றும் பயிற்சி நிறுவனத்தில நடைபெற்றது. மாவட்ட ஆசிரியர் மற்றும் பயிற்சி நிறுவனத்தின் முதல்வர் திருஞானசம்பந்தம் மற்றும் மாவட்ட கருத்தாளர்கள் விரிவுரையாளர் காந்திமதி மற்றும் பட்டதாரி ஆசிரியர் தாமோதரன் முதல் இரண்டு நாள் பயிற்சி அளித்தனர். மூன்றாம் நாள் பயிற்சியில் மாநில கருத்தாளர்களாக ஹிபாயத்துல்லா, பட்டதாரி ஆசிரியர் தியாகு கணேஷ் ஆகியோர் பங்கேற்றனர். விக்கியில் செய்யக்கூடியவை, செய்யக்கூடாதவை, விக்கி அறிமுகம்,கட்டுரை தலைப்பிடுதல்,கட்டுரை உருவாக்கம்,பொதுவகத்தில் கோப்புகள் பதிவேற்றம்
ஆகியவை விளக்கப்பட்டது. 86 கட்டுரைகள் உருவாக்கப்பட்டன. இப்பயிற்சியில் 30 ஆசிரியர்கள் கலந்து கொண்டனர்.நிறைவு விழாவில் அதிக கட்டுரை எழுதியவர்களுக்கு பரிசு வழங்கப்பட்டது. மாதந்தோறும் தன்னார்வ ஆசிரியர்களுக்கு பயிற்சி வகுப்புகள் நடத்த ஆசிரியர்களின் வேண்டுகோளுக்கு இணங்க ஒப்புக்கொள்ளப்பட்டது.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## கரூர்

கரூர் மாவட்ட ஆசிரியர்களுக்கு மாயனூரில் உள்ள மாவட்ட ஆசிரியர் கல்வி மற்றும் பயிற்சி நிறுவனத்தில் நடைபெற்றது. இரண்டாம் நாள் நிகழ்வில் மாவட்ட கருத்தாளர் பெருமக்களுடன் இணைந்து மாநிலக் கருத்தாளராகக் தியாகு கணேஷ் கலந்து கொண்டு ஆசிரியர்களுக்கு தமிழ் விக்கிப்பீடியாவின் பல்வேறு நுட்பங்களை செயல் வழியாக கற்றுக்கொடுத்தார்.பயிற்சிக்கான ஏற்பாடுகள் மாவட்ட ஆசிரியர் கல்வி மற்றும் பயிற்சி நிறுவனத்தின் முதல்வர் அவர்களால் மிகச்சிறப்பாக செய்யப்பட்டிருந்தன.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## கரூர்

### 22.08.17 அன்றைய நிகழ்வுகள்

#### முற்பகல்

- தமிழ் விக்கிப்பீடியாவின் ஐந்து தூண்கள்,
- கட்டுரை எழுதுவதற்கான அடிப்படை பயிற்சிகள்,
- மணல் தொட்டி பயன்பாடு,
- மாவட்ட ஆசிரியர் கல்வி மற்றும் பயிற்சி நிறுவனம், மாயனூர் என்ற பெயரில் புதிய கட்டுரை ஒன்று எழுதிக்காண்பிக்கப்பட்டது
- கோப்பினை பதிவேற்றம் செய்தல் வழிமுறை- செயல்விளக்கம்
- ஆசிரியர்களின் ஐயங்களுக்கு விளக்கம்,
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 21 - 23

## கரூர்

### 22.08.17 அன்றைய நிகழ்வுகள்

#### பிற்பகல்

- மொழிபெயர்த்தல் கட்டுரைகள் எழுதுதலில் உள்ள நடைமுறைகள்,
- மொழிபெயர்த்தல் நுட்பங்கள்,
- கட்டுரைத் தலைப்பிடுதல் குறிப்புகள்,
- விக்கியில் செய்யக்கூடியவை, செய்யக்கூடாதவை
# பிரசெல்சு தாக்குதல், 2017

பெல்ஜியம் நாட்டின் பிரசெல்சு நகரில் மத்திய தொடருந்து நிலையத்தில் தாக்குதல் நடத்தப்பட்டது. 20 ஜூன் 2017 அன்று நடந்த இத்தாக்குதலில் பொதுமக்கள் யாரும் பாதிக்கப்படவில்லை. ரோந்துக் காவல் பணியில் ஈடுபட்டிருந்த காவலர்கள் மூன்று முதல் நான்கு முறை சுட்டு தாக்குதல்தாரியைக் கொன்றனர். தாக்குதல்தாரியின் அடையாளம் இதுவரை உறுதிப்படுத்தப்படவில்லை.
# பிரசெல்சு தாக்குதல், 2017

## தாக்குதல்

உள்ளூர் நேரப்படி பிறபகல் 8:45 மணிக்கு 30 முதல் 35 வயது மதிக்கத்தக்க நபர் *அல்லாஹூ அக்பர்* எனக் கோஷமிட்டபடி சிறு வெடிபொருள் ஒன்றை வெடிக்கச் செய்தார். தாக்குதல்தாரி அதன் பின்னர் நடுக்கூடத்திற்கு வரும்போது ரோந்துக்காவலர்களால் அடையாளம் காணப்பட்டு சுட்டுக் கொல்லப்பட்டார். இவரது உடலைச் சோதனையிட்ட பின்னர் அவரிடம் சக்தி வாய்ந்த குண்டுகள் இருந்தன எனவும் அவற்றை வெடிக்கும் முயற்சி தோல்வியடைந்தது என்று ஊடகங்கள் தெரிவித்தன. இத்தாக்குதலைத் தீவிரவாதத் தாக்குதல் என வகைப்படுத்தியுள்ளனர்.
# யூவால் நுவா அராரி

**யூவால் நுவா அராரி** (*Yuval Noah Harari* ; பிற. 24 பிப்ரவரி 1976) என்பவர் ஒரு இசுரேலிய வரலாற்றாசிரியர் ஆவார். இவர் செருசலேம் எபிரேய பல்கலைக்கழகத்தில் பேராசிரியராக உள்ளார். இவருடைய வரலாற்று நூல்கள் அண்மையக் காலத்தில் உலகின் கவனத்தை ஈர்த்துள்ளன.
# யூவால் நுவா அராரி

## வாழ்க்கைக்குறிப்புகள்

இசுரேலின் கைஃபா மாவட்டத்தைச் ந்சேர்ந்த ஒரு யூதக் குடும்பத்தில் பிறந்த யூவால் நுவா அராரி, செருசலம் எபிரேய பல்கலைக்கழகத்தில் வரலாறு படித்தார். ஆக்சுபோர்ட்டில் ஆய்வுப் பட்டம் பெற்றார். இவர் ஒரு தீவிர காய்கறி உணவினர். ஒரு நாளைக்கு இரண்டு மணிநேரம் தியானம் செய்கிறார். விபசான்னா முறை தியானம் இவர் வாழ்க்கையை மாற்றியது என்று கூறியிருக்கிறார். இவர் ஒரு ஒருபாலினச் சேர்க்கையர் ஆவார்.
# க. சுந்தர்

**க. சுந்தர்** (*K. Sundar*) ஓர் இந்திய அரசியல்வாதியும், தமிழகத்தின் தற்போதைய சட்டமன்ற உறுப்பினரும் ஆவார். இவர் திராவிட முன்னேற்றக் கழகம் (திமுக) கட்சி சார்பாக, உத்திரமேரூர் சட்டமன்றத் தொகுதியில் 1989 சட்டமன்றத் தேர்தல், 1996 சட்டமன்றத் தேர்தல்,மற்றும் 2006 சட்டமன்றத் தேர்தல் ஆகியவற்றில் போட்டியிட்டு வெற்றிபெற்றார். மேலும் நான்காவது முறையாக, 2016 தேர்தலிலும் போட்டியிட்டு வெற்றிபெற்றார். 2021 ஆம் ஆண்டில் நடைபெற்ற சட்டமன்றத் தேர்தலில் உத்திரமேரூர் தொகுதியில் இருந்து திமுக சார்பில் சட்டமன்ற உறுப்பினரானார்.
# காஞ்சி பன்னீர்செல்வம்

**காஞ்சி பன்னீர்செல்வம்** (*Kanchi Panneerselvam*) ஓர் இந்திய அரசியல்வாதி ஆவார். இவர்தமிழ்நாடுமாநிலத்திலிருந்து தேர்வு செய்யப்பட்டமுன்னாள்இந்திய நாடாளுமன்றஉறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாகசெங்கல்பட்டு மக்களவைத் தொகுதியில் நடைபெற்ற 1989, 1998நாடாளுமன்றத் தேர்தல்களில் போட்டியிட்டு வெற்றிபெற்றார்.  
இவர் தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் அதிமுக கட்சி சார்பாக உத்திரமேரூர் (சட்டமன்றத் தொகுதி)யில் 1991 சட்டமன்றத் தேர்தலில் போட்டியிட்டு வெற்றிபெற்றார்.
# வி. சோமசுந்தரம்

**வி. சோமசுந்தரம்** ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக காஞ்சிபுரம் சட்டமன்றத் தொகுதியில் 2011 தேர்தலில் போட்டியிட்டு வெற்றிபெற்று தமிழ்நாட்டின்14-வது சட்டமன்றத்தின்உறுப்பினர் ஆனார்.  
இவர் 2001முதல் 2006 வரையிலான அதிமுகஆட்சிக்காலத்தில் கைத்தறி மற்றும் நெசவுத்துறை அமைச்சராகப் பதவி வகித்தார்.
# பி. கணேசன்

**பி. கணேசன்**(*P. Ganesan*) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக உத்திரமேரூர் தொகுதியில் 2011 சட்டமன்றத் தேர்தலில் போட்டியிட்டு வெற்றி பெற்று பதினான்காவது தமிழ்நாடு சட்டமன்றத்தின் உறுப்பினர் ஆனார்.  
2016 தேர்தலில் இத்தொகுதியில் கே. சுந்தர் என்பவர் வெற்றிபெற்றார்.
# எஸ். வி. நடேச முதலியார்

**எஸ். வி. நடேச முதலியார்** ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் இந்திய தேசிய காங்கிரசு (இதேகா) கட்சி சார்பாக காஞ்சிபுரம் சட்டமன்றத் தொகுதியில் 1962ஆம் ஆண்டின் சென்னை மாநில சட்டமன்றத் தேர்தலில்முன்னாள் முதல்வர் கா. ந. அண்ணாதுரைக்கு எதிராகப்போட்டியிட்டு வெற்றிபெற்றார்.
# பொ. முருகேசன்

**பொ. முருகேசன்** (*P. Murugesan*) ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் திராவிட முன்னேற்றக் கழகம் (திமுக) கட்சி சார்பாக, காஞ்சிபுரம் சட்டமன்றத் தொகுதியிலிருந்து, 1989, 1996ஆம் ஆண்டுகளில் நடைபெற்ற சட்டமன்றத் தேர்தல்களில் போட்டியிட்டு வெற்றிபெற்றார்.
# தே. யசோதா

**தே. யசோதா** ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் இந்திய தேசிய காங்கிரசுகட்சி சார்பாக திருப்பெரும்புதூர் சட்டமன்றத் தொகுதியில் 1980,1984, 2001, 20061984ஆம் ஆண்டுகளில்நடைபெற்றதமிழ்நாடு சட்டமன்றத் தேர்தல்களில் போட்டியிட்டு வெற்றிபெற்றார். பெருந்தலைவர் காமராசர் வழிவந்தவர். சோனியா காந்தியின. நம்பிக்கைக்கு உரியவர். தமிழ்நாடு காங்கிரஸ் அறக்கட்டளையின் அறங்காவலராக இருந்தவர்.
# தே. யசோதா

## மறைவு

உடல்நலக்குறைவு காரணமாக சென்னை இராஜீவ் காந்தி அரசு பொது மருத்துவமனையில் அனுமதிக்கப்பட்டிருந்த யசோதா, சிகிச்சைப் பலனின்றி 27 டிசம்பர் 2020 அன்று காலையில் உயிரிழந்தார்.
# டோட்டோசான்: ஜன்னலின் அருகே குழந்தை

***டோட்டோ-சான்: ஜன்னலில் ஒரு் சிறுமி*** (*Totto-Chan: The Little Girl at the Window*) என்ற புத்தகம் உலகப்புகழ்பெற்ற ஒன்றாகும். இப்புத்தகம் சுமார் 45 இலட்சம் பிரதிகள் விற்பனையாகி சாதனை புரிந்தது. இப்புத்தகத்தை டெட்சுகோ குரோயாநாகி என்பவர் எழுதியிருந்தார். இவரின் டோமோயி பள்ளி அனுபவம்தான் இந்த புத்தகம். இவர் சப்பான் தொலைக்காட்சி ஒன்றில் தொகுப்பாளினியாக வளர்ந்து புகழ்பெற்றவர். தன்னுடைய இத்தகைய வளர்ச்சிக்கு முழுகாரணமாய் தனது டோமோயி பள்ளியை குறிப்பிடுகிறார். பழமொழிகளில் மொழிப் பெயர்க்கப்பட்ட இந்நூலானது தமிழில் சு. வள்ளிநாயகம், சொ. பிரபாகரன் ஆகியோரால் மொழி பெயர்க்கப்பட்டது. தேசிய புத்தக தொண்டு நிறுவனம் சார்பாக முதன்முதலாக வெளிவந்தது.